CELEX: 32018D1137
Language: bg
Date: 2018-08-10 00:00:00
Title: Решение за изпълнение (ЕС) 2018/1137 на Комисията от 10 август 2018 година относно надзора, фитосанитарните проверки и мерките по отношение на дървения опаковъчен материал, използван при транспорта на стоки с произход от някои трети държави (нотифицирано под номер С(2018) 5245)

14.8.2018   
               
               
                  BG
               
               
                  Официален вестник на Европейския съюз
               
               
                  L 205/54
               
            
         РЕШЕНИЕ ЗА ИЗПЪЛНЕНИЕ (ЕС) 2018/1137 НА КОМИСИЯТА
         от 10 август 2018 година
         относно надзора, фитосанитарните проверки и мерките по отношение на дървения опаковъчен материал, използван при транспорта на стоки с произход от някои трети държави
         
            
               (нотифицирано под номер С(2018) 5245)
            
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, третото и четвъртото изречение от нея,
         като има предвид, че:
         
                     (1)
                  
                  
                     В Решение за изпълнение 2013/92/ЕС на Комисията (2) се предвиждат приложимите фитосанитарни проверки и мерки по отношение на дървения опаковъчен материал, действително използван при транспорта на определени стоки с произход от Китай. Срокът на действие на разпоредбите на членове 1—4 от посоченото решение изтича на 31 юли 2018 г.
                  
               
                     (2)
                  
                  
                     Фитосанитарните проверки, извършени от държавите членки въз основа на гореспоменатото решение, както и на член 13а от Директива 2000/29/ЕО, показаха, че дървеният опаковъчен материал, използван при транспорта на определени стоки с произход от Беларус и Китай („определените стоки“), не отговаря на залегналите в част А, раздел I, точка 2 от приложение IV към Директива 2000/29/ЕО изисквания на Съюза във връзка с маркировката, поставяна върху дървения опаковъчен материал, и че в отделни случаи този материал също така е бил заразен с вредители измежду изброените в част А от приложение I към същата директива.
                  
               
                     (3)
                  
                  
                     За да се гарантира по-добра подготвеност на органите, извършващи съответните фитосанитарни проверки, летищните власти, пристанищните власти, другите органи, отговарящи за контрола на движението на стоките или всеки професионален оператор, участващ във вноса на определените стоки, придружени от дървен опаковъчен материал, следва, веднага щом узнаят за предстоящото пристигане на такъв дървен опаковъчен материал, да уведомяват предварително за това митническата служба на входния пункт и отговорния официален орган на входния пункт.
                  
               
                     (4)
                  
                  
                     Дървеният опаковъчен материал на пратките с определените стоки следва редовно да бъде подлаган на фитосанитарни проверки. Държавите членки следва да определят какъв точно процент от дървения опаковъчен материал на определените стоки да подлежи на фитосанитарни проверки. Той не трябва да бъде под 1 % от внесения дървен опаковъчен материал на определените стоки, за да се гарантира, че се подлага на проверка негова представителна извадка.
                  
               
                     (5)
                  
                  
                     Дървеният опаковъчен материал, както и определените стоки, следва да се подчиняват на правилата на Съюза относно митническия надзор, докато бъдат завършени съответните фитосанитарни проверки, за да се гарантира, че тяхното свободно движение на територията на Съюза не води до никакви фитосанитарни рискове.
                  
               
                     (6)
                  
                  
                     Фитосанитарните проверки следва да се извършват на входния пункт в Съюза или на местоназначението, одобрено за тази цел от отговорния официален орган, за да се гарантира, че тези проверки се извършват в най-подходящите съоръжения.
                  
               
                     (7)
                  
                  
                     Ако фитосанитарните проверки се извършват на местоназначението и показват, че не се спазват изискванията на част А, раздел I, точка 2 от приложение IV към Директива 2000/29/ЕО или че е установено, че дървеният опаковъчен материал е заразен с вредители измежду изброените в част А от приложение I към посочената директива, съответната държава членка следва по подходящ начин да подходи към съответния дървен опаковъчен материал и да го унищожи незабавно, за да се гарантира фитосанитарната защита на територията на Съюза.
                  
               
                     (8)
                  
                  
                     Държавите членки следва да уведомяват Комисията за броя на извършените в съответствие с настоящото решение фитосанитарни проверки и резултатите от тях посредством специфичен електронен образец за докладване.
                  
               
                     (9)
                  
                  
                     Опитът, натрупан в рамките на извършените до този момент фитосанитарни проверки, показва, че с оглед предоставянето на по-подробна информация за регистрираните случаи на задържан дървен опаковъчен материал на националните организации за растителна защита в тези трети държави е необходимо държавите членки да докладват необходимата информация, която дава възможност да бъдат установени източниците на ненадеждна или неточна маркировка.
                  
               
                     (10)
                  
                  
                     Настоящото решение следва да се прилага от 1 октомври 2018 г., за да се даде на отговорните официални органи и на професионалните оператори достатъчно време, за да се адаптират към новите разпоредби.
                  
               
                     (11)
                  
                  
                     За да се гарантира, че няма да се получи правен вакуум до тази дата, е целесъобразно членове 1—4 от Решение за изпълнение 2013/92/ЕС, чийто срок на действие изтича на 31 юли 2018 г., да се прилагат до 30 септември 2018 г.
                  
               
                     (12)
                  
                  
                     За целите на правната яснота Решение за изпълнение 2013/92/ЕС следва да бъде отменено, считано от 1 октомври 2018 г. — началната дата на прилагане на настоящото решение.
                  
               
                     (13)
                  
                  
                     Настоящото решение следва да се прилага до 30 юни 2020 г., за да се даде възможност за приемане преди тази дата, доколкото това е целесъобразно, на необходимите мерки.
                  
               
                     (14)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Определения
            За целите на настоящото решение се прилагат следните определения:
            
                        а)
                     
                     
                        „дървен опаковъчен материал“ е дървен материал или продукти от дърво, които се използват за подпора, защита или пренасяне на стока, във вид на каси, касетки, щайги, барабани и подобни амбалажи, обикновени палети, бокс-палети и други товароносители, подпори за палети и помощен и постелъчен материал (дънедж) и понастоящем са използвани при транспорта на предмети от всякакъв вид; тук не спада преработеният дървен материал, произведен чрез слепване, нагряване или обработка под налягане, или комбинация от тези процеси, нито опаковъчният материал, изцяло направен от дървесина с максимална дебелина от 6 mm;
                     
                  
                        б)
                     
                     
                        „определени стоки“ означава стоки с произход от Беларус или Китай, внасяни в Съюза при използване на дървен опаковъчен материал за подпора, защита или пренасяне на тези стоки, като са обозначавани с изброените в приложение I кодове от Комбинираната номенклатура или ТАРИК кодове и отговарят на описанията, установени в приложение I към Регламент (ЕИО) № 2658/87 на Съвета (3);
                     
                  
                        в)
                     
                     
                        „пратка“ означава количество стоки, обхванати от единен документ, необходим за целите на митническите или други видове формалности;
                     
                  
                        г)
                     
                     
                        „професионален оператор“ означава лице, субект на публичното или частното право, което е ангажирано професионално с въвеждането на дървен опаковъчен материал на територията на Съюза и носи юридическа отговорност за това въвеждане.
                     
                  
         
            Член 2
            Надзор
            Дървеният опаковъчен материал от всяка пратка, съдържаща определените стоки, от момента на влизане на митническата територия на Съюза подлежи на митнически надзор съгласно член 134 от Регламент (ЕС) № 952/2013 на Европейския парламент и на Съвет (4) и на надзор от страна на отговорните официални органи в съответствие с предвиденото в член 13, параграф 1 от Директива 2000/29/ЕО.
            Дървеният опаковъчен материал и определените стоки могат да бъдат поставени под някой от митническите режими, посочени в член 5, точка 16, букви а) и б) от Регламент (ЕС) № 952/2013, с изключение на специалните режими, посочени в член 210, букви а) и б) от същия регламент, само ако са приключили фитосанитарните проверки, посочени в член 4 от настоящото решение.
         
         
            Член 3
            Предварително уведомление за внасяния дървен опаковъчен материал
            Летищните власти, пристанищните власти, другите органи, отговарящи за контрола на движението на стоките или всеки професионален оператор, участващ във вноса на определените стоки, придружени от дървен опаковъчен материал, веднага щом узнаят за предстоящото пристигане на такъв дървен опаковъчен материал уведомяват предварително за това митническата служба на входния пункт или отговорния официален орган на входния пункт.
         
         
            Член 4
            Фитосанитарни проверки
            Дървеният опаковъчен материал от пратки, съдържащи определените стоки, редовно бива подлаган на предвидените в член 13а, параграф 1, буква б), подточка iii) от Директива 2000/29/ЕО фитосанитарни проверки, за да се потвърди, че дървеният опаковъчен материал отговаря на изискванията, определени в част A, раздел I, точка 2 от приложение IV към Директива 2000/29/ЕО.
            Въз основа на установения фитосанитарен риск държавите членки определят какъв точно процент от дървения опаковъчен материал на определените стоки подлежи на фитосанитарни проверки. Този процент не може да бъде под 1 % от пратките с определените стоки. До приключване на проверките въпросният дървен опаковъчен материал и съответните определени стоки остават под митнически надзор в съответствие с член 134 от Регламент (ЕС) № 952/2013, както и под надзор от страна на официалния отговорен орган.
            Фитосанитарните проверки се извършват на входния пункт в Съюза или на местоназначението, одобрено за тази цел от отговорния официален орган.
         
         
            Член 5
            Мерки в случай на несъответствие
            Ако фитосанитарните проверки, посочени в член 4, покажат несъответствие с част A, раздел I, точка 2 от приложение IV към Директива 2000/29/ЕО или установено заразяване на дървения опаковъчен материал с вредителите, изброени в част А от приложение I към посочената директива, съответната държава членка незабавно прилага по отношение на несъответстващия на изискванията дървен опаковъчен материал някоя от мерките, предвидени в член 13в, параграф 7 от същата директива.
            Когато бъде направено заключение за подобно неспазване или за установено заразяване на местоназначението, както е посочено в член 4 от настоящото решение, съответната държава членка гарантира незабавното унищожаване на съответния дървен опаковъчен материал. Преди унищожаването му дървеният опаковъчен материал се подлага на обработка, за да се гарантира отсъствието на всякакъв фитосанитарен риск по време на унищожаването и след него.
         
         
            Член 6
            Докладване
            Без да се засягат разпоредбите на Директива 94/3/ЕО на Комисията (5), държавите членки уведомяват Комисията относно броя и резултатите от фитосанитарните проверки, извършени в съответствие с настоящото решение, като използват съдържащия се в приложение II към настоящото решение електронен образец за докладване, най-късно до следните дати:
            
                        а)
                     
                     
                        до 31 октомври 2019 г. за периода 1 октомври 2018 г.—30 септември 2019 г.;
                     
                  
                        б)
                     
                     
                        до 31 март 2020 г. за периода 1 октомври 2019 г.—29 февруари 2020 г.
                     
                  
         
            Член 7
            Изменение на Решение за изпълнение 2013/92/ЕС
            В член 7 от Решение за изпълнение 2013/92/ЕС втората алинея се заменя със следното:
            
               „Членове 1—4 се прилагат до 30 септември 2018 г.“
            
         
         
            Член 8
            Отмяна на Решение за изпълнение 2013/92/ЕС
            Решение за изпълнение 2013/92/ЕС се отменя, считано от 1 октомври 2018 г.
         
         
            Член 9
            Прилагане
            Членове 1—6 се прилагат от 1 октомври 2018 г.
            Настоящото решение се прилага до 30 юни 2020 г.
         
         
            Член 10
            Адресати
            Адресати на настоящото решение са държавите членки.
         
         
            Съставено в Брюксел на 10 август 2018 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 169, 10.7.2000 г., стр. 1.
         
            (2)  Решение за изпълнение 2013/92/ЕС на Комисията от 18 февруари 2013 г. относно надзора, фитосанитарните проверки и мерките по отношение на дървения опаковъчен материал, действително използван при транспорта на определени стоки с произход от Китай (ОВ L 47, 20.2.2013 г., стр. 74).
         
            (3)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1);
         
            (4)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
         
            (5)  Директива 94/3/ЕО на Комисията от 21 януари 1994 г. относно установяване на процедура за уведомяване за залавяне на пратка или вреден организъм от трети страни, които представляват непосредствена фитосанитарна опасност (ОВ L 32, 5.2.1994 г., стр. 37).
      
      
         
            ПРИЛОЖЕНИЕ I
            
               ОПРЕДЕЛЕНИ СТОКИ
            
            
                        2514 00 00 
                     
                     
                        Шисти, дори грубо дялани или само нарязани с трион или по друг начин, на блокове или на плочи с квадратна или правоъгълна форма
                     
                  
                        2515 
                     
                     
                        Мрамор, травертин, мушелкалк и други варовици, използвани за направа на паметници или в строителството, с привидна плътност, равна или по-голяма от 2,5 и алабастър, дори грубо дялани или само нарязани с трион или по друг начин, на блокове или на плочи с квадратна или правоъгълна форма
                     
                  
                        2516 
                     
                     
                        Гранит, порфир, базалт, пясъчник и други камъни, използвани за направа на паметници или в строителството, дори грубо дялани или само нарязани с трион или по друг начин, на блокове или на плочи с квадратна или правоъгълна форма
                     
                  
                        4401 
                     
                     
                        Дърва за горене под формата на трупчета, цепеници, клони, снопчета или подобни форми; дървен материал на трески или частици; дървени стърготини, отпадъци и остатъци, дори агломерирани под формата на трупчета, брикети, пелети или в подобни форми
                     
                  
                        4415 
                     
                     
                        Каси, касетки, щайги, барабани и подобни амбалажи от дървен материал; дървени барабани за кабели; обикновени палети, бокс палети и други товароносители от дърво; дървени подпори за палети (с изключение на контейнери, специално предназначени и оборудвани за един или повече начини за транспортиране)
                     
                  
                        4415 20 
                     
                     
                        Обикновени палети, бокс палети и други товароносители, от дърво; дървени подпори за палети (с изключение на контейнери, специално предназначени и оборудвани за един или повече начини за транспортиране)
                     
                  
                        4415 20 90 
                     
                     
                        Бокс палети и други товароносители, от дърво (с изключение на контейнери, специално предназначени и оборудвани за един или повече начини за транспортиране; обикновени палети и подпори за палети)
                     
                  
                        4415 20 20 
                     
                     
                        Обикновени палети и подпори за палети, от дърво
                     
                  
                        4418 
                     
                     
                        Дърводелски изделия и части за конструкции от дърво, включително порестите дървесни плочи, съединени плочи за подови настилки и покривните шиндри („shingles“ и „shakes“), от дървен материал (с изключение на плочи от шперплат, паркетни дъски и фризи, несглобени, и сглобяеми сгради)
                     
                  
                        4421 
                     
                     
                        Други изделия от дървен материал, неупоменати другаде
                     
                  
                        6501 00 
                     
                     
                        Щумпи, неоформени, нито фасонирани дискове, цилиндри (дори разцепени по височина), от филц, за шапки
                     
                  
                        6801 00 00 
                     
                     
                        Павета, бордюри за тротоари и плочи за паваж, от естествени камъни (различни от шистите)
                     
                  
                        6802 
                     
                     
                        Обработени дялани или строителни камъни (различни от шистите) и изделия от тези камъни, с изключение на тези от № 6801 ; кубчета, парчета и подобни артикули за мозайки от естествени камъни (включително шистите), дори върху подложка; гранули, отломки и прах от естествени камъни (включително шистите), оцветени изкуствено
                     
                  
                        6803 00 
                     
                     
                        Обработени естествени шисти и изделия от естествени или агломерирани шисти (с изключение на гранули, отломки и прах от шисти, кубчета, парчета и подобни артикули за мозайки, калеми, готови за употреба плочи или табли за писане или рисуване)
                     
                  
                        6810 
                     
                     
                        Изделия от цимент, от бетон или от изкуствен камък, дори армирани
                     
                  
                        6811 40 
                     
                     
                        Изделия от азбестоцимент, целулозен цимент или подобни, съдържащи азбест
                     
                  
                        6902 00 
                     
                     
                        Огнеупорни тухли, плочи, плочки и аналогични керамични изделия за строителството, различни от тези от инфузорна силикатна пръст или от аналогична силикатна пръст
                     
                  
                        6904 00 
                     
                     
                        Строителни тухли, подови блокчета, кахли и подобни артикули от неогнеупорна керамика
                     
                  
                        6905 00 
                     
                     
                        Керемиди, елементи за комини, конструкции за отвеждане на дима, архитектурни орнаменти, от керамика, и други керамични изделия за строителството
                     
                  
                        6906 00 
                     
                     
                        Тръби, свръзки и принадлежности за тръбопроводи, от керамика (с изключение на тези от инфузорна силикатна пръст или от аналогична силикатна пръст, огнеупорни керамични изделия, конструкции за отвеждане на дима, тръби, специално предназначени за лаборатории, изолационни тръби (тръбни изолатори) и принадлежности за тях и други тръби за електротехническо приложение)
                     
                  
                        6907 
                     
                     
                        Плочки и плочи за настилане или облицоване, от керамика; кубчета, парчета и подобни артикули за мозайки, от керамика, лакирани или емайлирани, дори върху подложка (с изключение на тези от инфузорна силикатна пръст или от аналогична силикатна пръст, огнеупорни изделия, плочки, специално пригодени като подложки за маса, предмети за украса и плочки, специално предназначени за печки)
                     
                  
                        6912 00 83 
                     
                     
                        Домашни потреби и хигиенни или тоалетни артикули, от каменина (с изключение на съдове и прибори за сервиране или за кухня, вани, бидета, мивки и подобни фиксирани приспособления за санитарна употреба, статуетки и други предмети за украса, гърнета, буркани, дамаджани и подобни съдове за транспорт или амбалаж)
                     
                  
                        6912 00 23 
                     
                     
                        Съдове и прибори за сервиране или за кухня, от каменина (с изключение на статуетки и други предмети за украса, гърнета, буркани, дамаджани и подобни съдове за транспорт или амбалаж, и мелници за кафе и за подправки със съдове от керамика и работни части от метал)
                     
                  
                        7210 
                     
                     
                        Плосковалцовани продукти от желязо или от нелегирани стомани, с широчина ≥ 600 mm, горещовалцовани или студеновалцовани, плакирани или покрити
                     
                  
                        7313 00 
                     
                     
                        Бодлива тел от желязо или от стомана; изделия, назъбени или не, получени чрез усукване на тел или на ленти, от желязо или от стомана от видовете, използвани за огради
                     
                  
                        7317 00 
                     
                     
                        Клинове, гвоздеи, кабарчета, куки с изострени върхове, извити или полегато изрязани скоби и подобни артикули, от чугун, желязо или стомана, дори с глави от друг материал (с изключение на артикулите с глави от мед и телчета, свързани на ленти)
                     
                  
                        7318 
                     
                     
                        Винтове, болтове, гайки, тирфони, куки с резба, нитове, щифтове, шпонки, шайби (включително федершайбите) и подобни артикули, от чугун, желязо или стомана (с изключение на тирфони, тапи, запушалки и подобни, резбовани)
                     
                  
                        7415 
                     
                     
                        Клинове, гвоздеи, кабари, заострени куки и скоби и подобни артикули, от мед или със стъбло от желязо или от стомана и глава от мед; винтове, болтове, гайки, куки с резба, нитове, щифтове, шпонки, шайби (включително федершайбите) и подобни артикули, от мед (с изключение на телчета за телбод машинки и тирфони, тапи, запушалки и подобни, резбовани)
                     
                  
                        8101 96 
                     
                     
                        Телове от волфрам
                     
                  
                        8102 96 
                     
                     
                        Телове от молибден
                     
                  
                        8205 90 10 
                     
                     
                        Наковални; преносими ковашки огнища; приспособления за шлайфане, монтирани на стойки, задвижвани ръчно или с педал
                     
                  
                        8465 93 
                     
                     
                        Машини за шлифоване или полиране за обработка на дърво, корк, кост, ебонит, твърди пластмаси или подобни твърди материали (с изключение на ръчни машини и обработващи центрове)
                     
                  
                        4504 90 80 
                     
                     
                        Агломериран корк (със или без свързващо вещество) и изделия от агломериран корк (с изключение на обувки и техните части; вътрешни стелки, дори подвижни; шапки и техните части; тапи и сепаратори за ловни патрони; играчки, игри и спортни принадлежности и части за тях; кубове, плочи, листове или ленти; плочки с всякаква форма; плътни цилиндри, включително дискове; тапи)
                     
                  
                        4823 90 85 
                     
                     
                        Хартия, картон, целулозна вата и платна от целулозни влакна, на ленти или на роли с широчина ≤ 36 cm, или на листове с квадратна или правоъгълна форма, на които никоя страна не e > 36 cm в несгънато положение, или изрязани във форма, различна от квадратна или правоъгълна, и изделия от хартиена маса, хартия, целулозна вата или платна от целулозни влакна, неупоменати другаде
                     
                  
                        6912 00 83 
                     
                     
                        Домашни потреби и хигиенни или тоалетни артикули, от каменина (с изключение на съдове и прибори за сервиране или за кухня, вани, бидета, мивки и подобни фиксирани приспособления за санитарна употреба, статуетки и други предмети за украса, гърнета, буркани, дамаджани и подобни съдове за транспорт или амбалаж)
                     
                  
                        7108 13 80 
                     
                     
                        Злато, включително платинираното злато, в полуобработени форми, за немонетно приложение (с изключение на листа и ленти, чиято дебелина, без носача, превишава 0,15 mm, и плочи, пръчки, телове и профили, с плътно сечение)
                     
                  
                        7110 19 80 
                     
                     
                        Платина в полуобработени форми (с изключение на листа и ленти, чиято дебелина, без носача, превишава 0,15 mm, и плочи, пръчки, телове и профили, с плътно сечение)
                     
                  
                        7304 31 20 
                     
                     
                        Прецизно обработени тръби, безшевни, с кръгло напречно сечение, от желязо или от нелегирани стомани, студеновалцовани или студеноизтеглени (с изключение на тръби от видовете, използвани за нефтопроводи или газопроводи, или обсадни тръби и други тръби от видовете, използвани за добив на нефт или на газ)
                     
                  
                        7304 41 00 
                     
                     
                        Безшевни тръби и кухи профили, с кръгло напречно сечение, от неръждаеми стомани, студеновалцовани или студеноизтеглени (с изключение на тръби от видовете, използвани за нефтопроводи или газопроводи, обсадни тръби и други тръби от видовете, използвани за добив на нефт или на газ)
                     
                  
                        8407 33 20 
                     
                     
                        Бутални двигатели с възвратно-постъпателно действие от видовете, използвани за превозните средства от глава 87, с искрово запалване, с работен обем > 250 cm3, но ≤ 500 cm3
                        
                     
                  
                        8407 33 80 
                     
                     
                        Бутални двигатели с възвратно-постъпателно действие от видовете, използвани за превозните средства от глава 87, с искрово запалване, с работен обем > 500 cm3, но ≤ 1 000  cm3
                        
                     
                  
                        8424 49 10 
                     
                     
                        Пръскачки за земеделски или градинарски цели на течни/прахообразни материали, предназначени да бъдат носени или теглени от трактор
                     
                  
                        8424 82 90 
                     
                     
                        Механични апарати за земеделски или градинарски цели, дори ръчни, за изхвърляне или диспергиране на течни или прахообразни материали (с изключение на пръскачки и устройства за поливане)
                     
                  
                        8424 89 40 
                     
                     
                        Механични апарати за изхвърляне, диспергиране или пулверизиране на течни или прахообразни материали, от видовете, използвани изключително или главно в производството на печатни платки или сглобки на печатни платки
                     
                  
                        8424 89 70 
                     
                     
                        Механични апарати (дори ръчни) за изхвърляне, разпръскване или пулверизиране на течни или прахообразни материали, неупоменати другаде
                     
                  
                        8467 29 51 
                     
                     
                        Ръчни ъглови шлайфмашини, с вграден електрически двигател, работещи с външен източник на енергия
                     
                  
                        8544 19 00 
                     
                     
                        Жици за намотки за електрически приложения, от материал, различен от мед, изолирани
                     
                  
                        8544 49 91 
                     
                     
                        Електрически проводници и кабели, за напрежение ≤ 1 000  V, изолирани, неснабдени с части за свързване, с диаметър на жилото > 0,51 mm, неупоменати другаде
                     
                  
                        8708 30 10 
                     
                     
                        Спирачки и сервоспирачки и техните части, предназначени за промишлен монтаж на: зеленчуково-градинарски трактори, автомобилни превозни средства, предназначени за транспорт на хора, автомобилни превозни средства за транспорт на стоки с бутален двигател със запалване чрез компресия (дизелов двигател или дизелов двигател с термостартер) с работен обем ≤ 2 500  cm3 или с бутален двигател с искрово запалване с работен обем ≤ 2 800  cm3, автомобилни превозни средства за специални цели от № 8705 , неупоменати другаде
                     
                  
                        8708 40 20 
                     
                     
                        Скоростни кутии и техните части, предназначени за промишлен монтаж на: зеленчуково-градинарски трактори, автомобилни превозни средства, предназначени за транспорт на хора, автомобилни превозни средства за транспорт на стоки с бутален двигател със запалване чрез компресия (дизелов двигател или дизелов двигател с термостартер) с работен обем ≤ 2 500  cm3 или с бутален двигател с искрово запалване с работен обем ≤ 2 800  cm3, автомобилни превозни средства за специални цели от № 8705 , неупоменати другаде
                     
                  
                        8708 91 20 
                     
                     
                        Радиатори и техните части, предназначени за промишлен монтаж на: зеленчуково-градинарски трактори, автомобилни превозни средства, предназначени за транспорт на хора, автомобилни превозни средства за транспорт на стоки с бутален двигател със запалване чрез компресия (дизелов двигател или дизелов двигател с термостартер) с работен обем ≤ 2 500  cm3 или с бутален двигател с искрово запалване с работен обем ≤ 2 800  cm3, автомобилни превозни средства за специални цели от № 8705 , неупоменати другаде
                     
                  
                        8708 92 20 
                     
                     
                        Изпускателни гърнета (шумозаглушителни) и изпускателни тръби (ауспуси), и техните части, предназначени за промишлен монтаж на: зеленчуково-градинарски трактори, автомобилни превозни средства, предназначени за транспорт на хора, автомобилни превозни средства за транспорт на стоки с бутален двигател със запалване чрез компресия (дизелов двигател или дизелов двигател с термостартер) с работен обем ≤ 2 500  cm3 или с бутален двигател с искрово запалване с работен обем ≤ 2 800  cm3, автомобилни превозни средства за специални цели от № 8705 , неупоменати другаде
                     
                  
      
      
         
            ПРИЛОЖЕНИЕ II
            
               ОБРАЗЕЦ ЗА ДОКЛАДВАНЕ ПО ЧЛЕН 6
            
            
                        
                           Доклад за фитосанитарните проверки при вноса на дървен опаковъчен материал за всяка пратка от определените стоки с произход от Беларус и Китай
                        
                     
                  
                        
                           Отчетен период:
                        
                     
                  
                        
                           Докладваща държава членка:
                        
                     
                  
                        
                           Участващи входни пунктове:
                        
                     
                     
                        
                           Място на инспекцията:
                        
                     
                     
                        
                           Брой пратки, инспектирани на местоназначението:
                        
                        
                           Брой пратки, инспектирани на входния пункт
                        
                     
                  
                         
                     
                     
                        
                           Код по Комбинираната номенклатура:
                        
                     
                  
                        Брой на пристигащите пратки, влезли в Съюза през докладващата държава членка
                     
                     
                         
                     
                  
                        Брой на инспектираните пратки,
                     
                     
                         
                     
                  
                        
                           от които брой на пратките с дървен опаковъчен материал, който съответства на изискванията
                     
                     
                         
                     
                  
                        
                           от които брой на задържаните пратки с дървен опаковъчен материал, който не съответства на изискванията
                     
                     
                         
                     
                  
                        
                                    —
                                 
                                 
                                    от които засегнати от вредител и необозначени със съответстваща маркировка по МСФМ № 15 (моля, представете разбивка по видове вредители и посочете дали маркировката липсва или е неточна)
                                 
                              
                     
                         
                     
                  
                        
                                    —
                                 
                                 
                                    от които засегнати от вредител и обозначени със съответстваща маркировка по МСФМ № 15 (моля, представете разбивка по видове вредители)
                                    Моля, посочете кода на държавата, кода на производителя/лицето, осигурило обработката, и кода на обработката на маркировката(ите) по МСФМ № 15
                                 
                              
                     
                         
                     
                  
                         
                     
                  
                        
                                    —
                                 
                                 
                                    от които само такива, необозначени със съответстваща маркировка по МСФМ № 15 (моля, представете разбивка между липсваща и неточна маркировка)
                                 
                              
                     
                         
                     
                  
                        %-ен дял на проверените определени стоки (от общия брой на пратките)